ai4bharat/Pralekha huggingface dataset:
नौवहन मंत्रालय
‘गंगा विलास’ ही जगातील सर्वात लांब रिव्हर क्रूझ भारतात रिव्हर क्रूझ पर्यटनाचा प्रारंभ करणार: सर्बानंद सोनोवाल
• 13 जानेवारी रोजी वाराणसी येथून पंतप्रधान नरेंद्र मोदी यांच्या हस्ते या क्रुझला हिरवा झेंडा दाखवला जाईल
वाराणसी येथे 13 जानेवारी 2023 रोजी पंतप्रधान नरेंद्र मोदी यांच्या हस्ते एमव्ही गंगा विलास या जगातील सर्वात लांब रिव्हर क्रूझचा शुभारंभ भारतात रिव्हर क्रूझ पर्यटनाचे नवे युग सुरु करेल, असे केंद्रीय बंदरे, नौवहन आणि जलमार्ग तसेच आयुष मंत्री सर्बानंद सोनोवाल म्हणाले. ही लक्झरी क्रूझ भारतातील 5 राज्ये आणि बांगलादेश मधील 27 नद्यांमधून 3,200 किलोमीटरहून अधिक अंतराचा प्रवास करेल, असे त्यांनी सांगितले. या सेवेच्या प्रारंभानंतर रिव्हर क्रूझची आजवर वापरात न आलेली प्रचंड क्षमता खुली होणार आहे, असेही सोनोवाल म्हणाले.
देशातील सर्वोत्कृष्ट सेवा जगासमोर आणण्यासाठी एमव्ही गंगा विलास क्रूझची निर्मिती करण्यात आली आहे. आपल्या 51 दिवसांच्या प्रवास नियोजनात ही रिव्हर क्रुझ जागतिक वारसा स्थळे, राष्ट्रीय उद्याने, नदीचे घाट यासोबतच बिहारमधील पाटणा, झारखंडमधील साहिबगंज, पश्चिम बंगालमधील कोलकाता, बांगलादेशातील ढाका आणि आसाममधील गुवाहाटी यासारख्या प्रमुख शहरांसह 50 पर्यटन स्थळांना भेटी देणार आहे. एमव्ही गंगा विलास क्रूझ 62 मीटर लांब, 12 मीटर रुंद आणि 1.4 मीटरच्या ड्राफ्टसह आरामदायी प्रवास करते. यात तीन डेक आणि 36 पर्यटक क्षमतेचे 18 सुइट्स आहेत. या सुइट्समध्ये पर्यटकांना एक संस्मरणीय आणि विलासी अनुभव देणाऱ्या सर्व सुविधा आहेत. एमव्ही गंगा विलासच्या पहिल्या प्रवासात स्वित्झर्लंडमधील 32 पर्यटक वाराणसी ते दिब्रुगड प्रवासाचा आनंद लुटतील. दिब्रुगडमध्ये एमव्ही गंगा विलासच्या आगमनाची अपेक्षित तारीख 1 मार्च 2023 आहे.
भारतातील ऐतिहासिक, सांस्कृतिक आणि धार्मिक महत्त्व असलेल्या ठिकाणी थांबणार असून त्यासोबतच भारताच्या समृद्ध वारश्याचे दर्शन होईल अशा पद्धतीने एमव्ही गंगा विलासच्या प्रवासाची रूपरेषा आखण्यात आली आहे. ही क्रुझ वाराणसीतील प्रसिद्ध "गंगा आरती" पासून ते बौद्ध धर्मासाठी अत्यंत आदराचे ठिकाण असलेल्या सारनाथचे दर्शन घडवेल. क्रुझ आपल्या प्रवासात तांत्रिक विधीसाठी प्रसिद्ध असलेल्या मायॉन्ग आणि मजुली या सर्वात मोठ्या नदी बेटाला भेट देईल. सोबतच आसाममधील वैष्णव पंथीयांचे सांस्कृतिक केंद्रालाही भेट दिली जाईल. बिहार स्कूल ऑफ योगा आणि विक्रमशिला विद्यापीठाला देखील प्रवासी भेट देतील. या भेटीमुळे प्रवाशांना भारताचा अध्यात्म आणि ज्ञानाचा समृद्ध वारसा जवळून पाहता येईल. समुद्रपर्यटन आणि रॉयल बंगाल टायगर्ससाठी प्रसिद्ध असलेल्या बंगालच्या उपसागरातील सुंदरबनच्या जैवविविधतेने नटलेल्या समृद्ध जागतिक वारसा स्थळांवरून तसेच एक शिंगी गेंड्यासाठी प्रसिद्ध असलेल्या काझीरंगा राष्ट्रीय उद्यानातूनही ही क्रुझ प्रवास करेल.
देशात रिव्हर क्रूझ पर्यटन विकसित करण्याची गरज सोनोवाल यांनी अधोरेखित केली. या क्षेत्राच्या पर्यटन विकासामुळे दुर्गम भागात रोजगाराच्या संधी निर्माण होतील, असे ते म्हणाले.
संरक्षण मंत्रालय
लष्कर प्रमुख जनरल एम एम नरवणे आजपासून दक्षिण कोरियाच्या दौऱ्यावर
लष्कर प्रमुख जनरल एम एम नरवणे आजपासून तीन दिवसांच्या दक्षिण कोरियाच्या दौऱ्यावर रवाना झाले आहेत. 30 डिसेंबर पर्यंतच्या या दौऱ्यादरम्यान ते दक्षिण कोरियाच्या वरिष्ठ लष्करी आणि नागरी नेत्यांची भेट घेणार आहेत.
सेउल इथल्या युद्ध स्मारकावर जनरल नरवणे पुष्पचक्र अर्पण करतील. दक्षिण कोरियाचे राष्ट्रीय संरक्षण मंत्री, लष्कर प्रमुख, जॉईंट चीफ ऑफ स्टाफचे अध्यक्ष आणि संरक्षण खरेदी कार्यक्रम प्रशासन मंत्री यांची भेट घेऊन भारत- दक्षिण कोरिया संरक्षण संबंध वृद्धींगत करण्याबाबत जनरल नरवणे चर्चा करतील.
गांगवान प्रांतातल्या इंजे देशातल्या कोरिया युद्ध प्रशिक्षण केंद्राला आणि दाईजेओन इथल्या प्रगत संरक्षण विकास केंद्रालाही ते भेट देणार आहेत.
U.Ujgare/N.Chitale/P.Kor
कोळसा मंत्रालय
स्वच्छता मोहिमेअंतर्गत कोळसा मंत्रालय आणि सार्वजनिक उपक्रमांकडून 10,266 मेट्रिक टन भंगाराची विल्हेवाट; जानेवारी ते ऑगस्ट 2023 पर्यंत 70 कोटी रुपयांच्या महसुलाची निर्मिती
6,929,401 चौरस फूट जागा मोकळी ; पर्यावरणस्नेही तागाच्या /कापडी पिशव्यांचे वाटप
नवी दिल्ली, 13 सप्टेंबर 2023
कोळसा मंत्रालय आणि कोळसा क्षेत्रातील सार्वजनिक उपक्रमांनी स्वच्छता पंधरवडा -2023 चा भाग म्हणून त्यांच्या समर्पित स्वच्छता आणि शाश्वत पद्धती सुरू ठेवल्या आहेत. हे उपक्रम पर्यावरणीय उत्तरदायित्व तसेच कार्यक्षेत्रे आणि समुदायांची गुणवत्ता वाढवण्यासाठी मंत्रालयाची वचनबद्धता अधोरेखित करतात.
ऑक्टोबर 2022 मध्ये विशेष मोहीम 2.0 दरम्यान मंत्रालयाने केलेल्या काही कामगिरी प्रशंसनीय होत्या.मंत्रालयाने मोहिमेदरम्यान 3,023,788 चौरस फूट जागा स्वच्छ करत कामाच्या ठिकाणी स्वच्छ वातावरणासाठीची वचनबद्धता दाखवून दिली. पर्यावरणाच्या दृष्टीने जागरूकतेच्या प्रयत्नात, 5,409.5 मेट्रिक टनांपेक्षा अधिक भंगाराची विल्हेवाट लावण्यात आली यामुळे 48.5 कोटी रुपये महसूल जमा झाला.
नवोन्मेषी उपक्रमांमध्ये , शाश्वत जमिनीच्या वापरात योगदान देत कोथागुडेम परिसर , एससीसीएल , हैदराबाद येथील जिथे भंगार टाकले जाते त्या जागेचे म्हणजेच स्क्रॅप यार्डचे रूपांतर उत्पादनक्षम पीक जमिनीत करणे याचा समावेश आहे . भंगार, विल्हेवाट लावलेल्या वस्तू, गाड्यांची चाके , पाईप आणि गाड्यांपासून सीसीएलने केलेल्या "कचरा उद्यान" च्या निर्मितीचे सर्वत्र कौतुक झाले.हा उपक्रम प्रस्तावित इको-पार्क आणि इतर कोळसा कंपन्यांच्या परिसरात विस्तार करण्यासाठी एक पथदर्शी प्रकल्प असून .हा प्रकल्प 3 आर  - पुनर्निर्मिती  ) संकल्पना आणि शाश्वत कचरा व्यवस्थापनासाठी दृढ वचनबद्धता दर्शवत आहे.
पाठपुराव्याचे उपक्रम :
सध्या सुरू असलेल्या स्वच्छता पंधरवड्याच्या प्रयत्नांमध्ये, कोळसा मंत्रालय आणि कोळसा क्षेत्रातील सार्वजनिक उपक्रमांच्या जानेवारी ते ऑगस्ट 2023 या कालावधीतील कामगिरीचा समावेश आहे.:
- 6,929,401 चौरस फूट जागा स्वच्छ करण्याचा प्रभावी कार्यक्रम, स्वच्छतेचा उच्च दर्जा राखणे.
- 10,266 मेट्रिक टनांहून अधिक भंगाराची जबाबदारीने विल्हेवाट लावली, परिणामी 70 कोटी रुपयांचा महसूल जमा झाला.
- फलक , संदेश प्रदर्शन, पथनाट्य , परिसंवाद आणि समुपदेशन सत्रांसह स्वच्छतेसाठी व्यापक जनजागृती मोहीम.
- पावसाचे पाणी साठवण्यासाठी "पुनर्भरण विहिरी" बांधणे, जलसंधारणाच्या प्रयत्नांना हातभार लावणे.
- एकदाच वापरता येणाऱ्या प्लॅस्टिकचा  वापर रोखण्यासाठी जनजागृती करणे आणि पर्यावरणस्नेही तागाच्या /कापडी पिशव्या वितरित करणे
- थाई मूगाम्बीगाई मंदिर, ब्लॉक-8 जवळ सुमारे 108,900 चौरस फूट जमीन स्वच्छ करून घनदाट झाडी आणि मोठ्या प्रमाणावर वृक्षारोपण आणि हरित पट्टा विकासासाठी पुनर्प्रयोजन करत कचरा क्षेपण भूमीचे हरित पट्ट्यात रूपांतर करणे
- पार्किंग, रेकॉर्ड रूम, बसण्याची जागा, शौचालये बांधणी , बागकाम, वृक्षारोपण आणि खाण प्रकल्पांचा विस्तार यासह अनेक कारणांसाठी मोकळ्या जागेचा वापर करणे.
- "स्वच्छता पंधरवडा 2023" या बोधचिन्हासह मंत्रालयाच्या सर्व विभागांमध्ये हवा शुद्ध करणारी लहान रोपे लावून कामाच्या ठिकाणचे वातावरण सुधारणे.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 38
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
नवी दिल्ली, 15 एप्रिल 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
ACCINE DOSES
|
|

|
|
SUPPLIED
|
|
1,92,27,23,625
|
|
BALANCE AVAILABLE
|
|
20,69,39,951
केंद्र सरकारने सुमारे 192.27  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
20.69  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
अर्थ मंत्रालय
केंद्रीय अर्थमंत्री निर्मला सीतारामन आणि भूतानचे अर्थमंत्री ल्योनपो नामग्ये त्शेरिंग यांनी भीम-यूपीआय अॅपच्या भूतानमधील परिचालनाला संयुक्तपणे सुरुवात केली
नवी दिल्ली, 13 जुलै 2021
केंद्रीय अर्थ आणि कॉर्पोरेट व्यवहार मंत्री निर्मला सीतारामन आणि भूतानचे अर्थमंत्री ल्योनपो नामग्ये त्शेरिंग यांनी आज दुपारी झालेल्या आभासी कार्यक्रमात भ भीम-यूपीआय अॅपच्या भूतानमधील परिचालनाला संयुक्तपणे सुरुवात केली. या कार्यक्रमाला केंद्रीय अर्थ राज्यमंत्री डॉ.भागवत किसनराव कराड, भुतान रॉयल वित्तीय प्राधिकरणाचे गव्हर्नर दाशो पेनजोरे, आर्थिक सेवा विभागाचे सचिव देबाशिष पांडा, भूतानमधील भारतीय राजदूत रुचिरा कंबोज, भूतानचे भारतातील राजदूत जनरल व्ही.नामग्याल आणि एनपीसीआय अर्थात भारतीय राष्ट्रीय भरणा महामंडळाचे व्यवस्थापकीय संचालक आणि मुख्य कार्यकारी अधिकारी दिलीप असबे उपस्थित होते.
या प्रसंगी बोलताना सीतारामन म्हणाल्या की, भारताच्या नेबरहूड फर्स्ट अर्थात शेजाऱ्यांना प्राधान्य या धोरणाअंतर्गत भूतानमध्ये या सुविधेची सुरुवात करण्यात आली आहे.कोविड-19 महामारीच्या काळात भारतात डिजिटल पद्धतीने यशस्वीपणे पैशांचे व्यवहार करण्याच्या क्षेत्रात भीम-यूपीआय अॅपचे मोठे योगदान आहे आणि गेल्या 5 वर्षांत 10 कोटीपेक्षा जास्त यूपीआय क्यूआर नोंदण्यात आले तसेच भीम-यूपीआय अॅपच्या माध्यमातून 2020-21 मध्ये 41 लाख कोटी रुपये मूल्याचे 22 अब्ज आर्थिक व्यवहार करण्यात आले.
भूतानचे अर्थमंत्री ल्योनपो नामग्ये त्शेरिंग यांनी भीम-यूपीआय अॅप सेवा भूतानमध्ये सुरू केल्याबद्दल भारत सरकारचे कौतुक करून आभार मानले आहेत. प्रत्येक सरत्या दिवसासोबत,या दोन्ही देशांमधील बंध अधिकाधिक दृढ होत गेले आहेत असेही ते पुढे म्हणाले.
भीम-यूपीआय अॅप सेवा भूतानमध्ये सुरु झाल्यामुळे, पंतप्रधान नरेंद्र मोदी यांच्या 2019 सालच्या भूतान भेटीदरम्यान दोन्ही देशांनी याबाबतीत एकमेकांना दिलेल्या वचनाची पूर्ती झाली आहे. पंतप्रधानांच्या या भेटीनंतर लगेचच भारत आणि भूतान या दोन्ही देशांमध्ये एकमेकांच्या रूपे कार्डच्या वापराला स्वीकृती देण्यात येऊन त्यांचा वापर यापूर्वीच सुरु झाला आहे.
क्यूआर वापरासाठी यूपीआय प्रमाणकांचा स्वीकार करणारे तसेच भीम अॅपच्या माध्यमातून मोबाईल-आधारित पैशांचे व्यवहार करण्याची यंत्रणा स्वीकारणारे शेजारी राष्ट्रांमधील भूतान हे पहिले राष्ट्र आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 273
संरक्षण मंत्रालय
"सैनिक शाळांमधील 800 शिक्षकांच्या प्रशिक्षणासाठी संरक्षण मंत्रालयाचा गांधीनगरच्या भारतीय शिक्षक शिक्षण संस्थेसोबत सामंजस्य करार”
सैनिक शाळांच्या शिक्षकांना प्रशिक्षण देण्यासाठी संरक्षण मंत्रालयाने गांधीनगरच्या भारतीय शिक्षक शिक्षण संस्थेसोबत  सामंजस्य करार केला आहे. या सामंजस्य करारावर 10 डिसेंबर 2021 रोजी नवी दिल्ली येथे सह सचिव  आणि सैनिक स्कूल सोसायटी  चे मानद सचिव श्री राकेश मित्तल यांनी संरक्षण मंत्रालय आणि भारतीय शिक्षक शिक्षण संस्थेचे निबंधक डॉ हिमांशू पटेल यांच्या वतीने संरक्षण सचिव डॉ. अजय कुमार आणि भारतीय शिक्षक शिक्षण संस्थेचे कुलगुरू डॉ हर्षद ए पटेल यांच्या उपस्थितीत स्वाक्षरी केली.
भारतीय नीतीमूल्यांची समज असलेल्या विद्यार्थ्यांना दर्जेदार शिक्षण देण्याच्या दृष्टीने सैनिक शाळांच्या शिक्षकांची क्षमता वाढवण्याच्या दृष्टीने सामंजस्य करार हे महत्त्वपूर्ण पाऊल असल्याचे सांगून संरक्षण सचिव म्हणाले की, यामुळे केवळ विद्यमान सैनिक शाळांचाच नव्हे तर आगामी 100 शाळांचाही दर्जा वाढण्यास मदत होईल.
हा सामंजस्य करार जानेवारी 2022 पासून सुरू होणार्या पाच वर्षांच्या कालावधीसाठी आहे ज्या अंतर्गत सर्व सैनिक शाळांमधील 800 हून अधिक शिक्षकांना ‘गुरुदीक्षा’ आणि ‘प्रतिबद्धता’ नावाच्या अभ्यासक्रमांद्वारे प्रशिक्षित केले जाईल.
या सामंजस्य कराराचा मुख्य उद्देश म्हणजे भावी शिक्षकांना भारतीय परंपरेच्या बदलत्या ज्ञानाने समृद्ध करणे आणि शिक्षकांच्या संपूर्ण विकासावर लक्ष केंद्रित करून शिक्षक शिक्षणाच्या नवीन युगाची सुरुवात करणे हा आहे. सामंजस्य कराराची इतर काही ठळक वैशिष्ट्ये खालीलप्रमाणे आहेत:
 शाळांमध्ये नवीन शैक्षणिक धोरणाची अंमलबजावणी.
 विद्यार्थ्यांमध्ये नेतृत्वगुणांचा विकास.
 UPSC-NDA तयारी आणि CBSE अभ्यासक्रमासाठी वेळेचे व्यवस्थापन.
 शैक्षणिक विषयांसाठी योग्य अध्यापनशास्त्रांची निवड.
 शिक्षक आणि विद्यार्थ्यांना उत्तेजन आणि प्रेरणा देणे
 धडयाच्या नियोजनाचे मूल्यांकन धोरणे.
 मार्गदर्शक म्हणून विद्यार्थ्यांच्या वैयक्तिक मतभेद, भावनिक आणि वर्तणुकीशी संबंधित समस्या हाताळणे.
 पालकांशी एक मार्गदर्शक म्हणून वागणे.
 बोर्डिंग स्कूलच्या वातावरणात शिक्षक-विद्यार्थी यांच्यातील जिव्हाळा वाढवणे.
यावेळी संरक्षण मंत्रालयाच्या अतिरिक्त सचिव श्रीमती निवेदिता शुक्ला वर्मा आणि MoD चे इतर वरिष्ठ नागरी आणि लष्करी अधिकारी उपस्थित होते.
राष्ट्रपती कार्यालय
राष्ट्रपतींनी आर. वेंकटरामन यांच्या जयंतीदिनी वाहिली आदरांजली
(नवी दिल्ली, 4 डिसेंबर 2018
राष्ट्रपती राम नाथ कोविंद यांनी भारताचे माजी राष्ट्रपती आर. वेंकटरामन यांच्या जयंतीदिनी आज राष्ट्रपती भवनात  त्यांना पुष्पांजली अर्पण केली.
राष्ट्रपती आर. वेंकटरामन यांचे कुटुंबिय तसेच राष्ट्रपती सचिवालयातील अधिकारी आणि कर्मचारी यांनी वेंकटरामन यांच्या तैलचित्राला आदरांजली अर्पण केली.
N.Sapre/J.Patankar/P.Kor
श्रम आणि रोजगार मंत्रालय
कामगार ब्युरोने हाती घेतले अखिल भारतीय स्तरावरील घरगुती कामगारांचे सर्वेक्षण
नवी दिल्ली, 13 फेब्रुवारी 2023
कामगार आणि रोजगार मंत्रालयाच्या अंतर्गत असलेल्या कामगार ब्युरो, या संलग्न कार्यालयाने, महाराष्ट्रासह राज्ये आणि केंद्रशासित प्रदेशांमधील निवडक कुटुंबांकडून माहिती संकलित करून अखिल भारतीय स्तरावरील घरगुती कामगारांचे सर्वेक्षण हाती घेतले आहे, अशी माहिती कामगार आणि रोजगार राज्यमंत्री रामेश्वर तेली यांनी आज लोकसभेत एका प्रश्नाच्या लेखी उत्तरात दिली.
घरगुती आणि स्थलांतरित कामगारांचे अखिल भारतीय स्तरावरील सर्वेक्षण बहु-स्तरीय नमुना आराखड्यावर आधारित असून त्यासाठी काही निवडक कुटुंबे निवडून हे सर्वेक्षण केले गेले आहे, घरगुती कामगारांवरील अखिल भारतीय स्तरावरील सर्वेक्षणाचे क्षेत्रीय कार्य अंतिम टप्प्यात आहे आणि प्रतिसाद देणार्या कुटुंबांची ओळख कधीही उघड केली जात नाही तसेच केवळ आकडेवारी एकत्र करून त्यावर आधारित निकाल जाहीर केले जातात असे या लेखी उत्तरात म्हटले आहे.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
मत्स्योत्पादन, पशुविकास आणि दुग्धविकास मंत्रालय
मिथक विरुद्ध तथ्ये
दुधात होत असलेल्या भेसळीमुळे देशातील नागरिकांच्या आरोग्यावर परिणाम होत असल्याचे समाज माध्यमांमध्ये पसरत असलेले वृत्त असत्य असून वस्तुस्थितीला धरून नाही
संपूर्ण देशातील ग्राहकांना सुरक्षित आणि चांगल्या दर्जाच्या दुधाचा पुरवठा करण्यासाठी केंद्र सरकार शक्य ती सर्व पावले उचलत आहे
समाजमाध्यमे आणि व्हॉट्सअपवर पसरत असलेल्या चुकीच्या माहितीवर कोणत्याही परिस्थितीत विश्वास ठेवू नये
नवी दिल्ली, 19 जानेवारी 2023
मत्स्यव्यवसाय, पशुसंवर्धन आणि दुग्धव्यवसाय मंत्रालयाच्या पशुसंवर्धन आणि दुग्धव्यवसाय विभागाच्या निदर्शनास आले आहे की समाज माध्यमांवर सध्या एक अहवाल दाखवला जात आहे ज्यामध्ये असे म्हटले आहे की जागतिक आरोग्य संघटनेने भारत सरकारला पाठवलेल्या एका कथित मार्गदर्शक सूचनेनुसार जर दूध आणि दुग्धजन्य पदार्थांमध्ये होत असलेली भेसळ वेळीच थांबवली नाही तर 2025 पर्यंत देशातील 87 % पेक्षा अधिक नागरिकांना कर्करोगासारख्या गंभीर आजारांना सामोरे जावे लागेल. अशा प्रकारच्या चुकीच्या माहितीच्या प्रसारामुळे ग्राहकांमध्ये विनाकारण संभ्रम निर्माण होत आहे.
याविषयी विभागाने दिलेल्या माहितीनुसार या संदर्भात, भारतीय अन्न सुरक्षा आणि मानक प्राधिकरण  समवेत सल्लामसलत करून या प्रकरणाची विभागामध्ये तपासणी केली गेली आहे. जागतिक आरोग्य संघटनेच्या भारतातील कार्यालयाने भारतीय अन्न सुरक्षा आणि मानक प्राधिकरण ला स्पष्ट केले आहे की जागतिक आरोग्य संघटनेने अशा प्रकारची कोणतीही मार्गदर्शक सूचना भारत सरकारला पाठवलेली नाही.
अशाप्रकारे समाज माध्यमे आणि व्हॉट्सअप वर पसरत असलेल्या चुकीच्या माहितीवर कोणत्याही परिस्थितीत विश्वास ठेवू नये, याचा विभागाने पुनरुच्चार केला आहे. संपूर्ण देशातील ग्राहकांना सुरक्षित आणि चांगल्या दर्जाच्या दुधाचा पुरवठा करण्यासाठी केंद्रीय पशुसंवर्धन आणि दुग्धव्यवसाय विभाग आणि भारतीय अन्न सुरक्षा आणि मानक प्राधिकरण, शक्य ती सर्व पावले उचलत आहे
याशिवाय विभागाने 2021 मध्ये पशुसंवर्धनाविषयी प्रसिद्ध केलेल्या आकडेवारीनुसार 2018-19 या वर्षात देशाचे दैनंदिन दुग्ध उत्पादन, समाज माध्यमांमधील वृत्तानुसार प्रतिदिन 14 कोटी लिटर नव्हे तर प्रतिदिन 51.4 कोटी किलोग्रॅम इतके होते. देशातील दूध उत्पादन 2014-15 मधील 146.3 दशलक्ष टनांवरून 2021-22 मध्ये 221.06 दशलक्ष टन  इतके वाढले असून वार्षिक वृद्धी दर 6.1% इतका झाला आहे. विभागाने 2019 मध्ये दूध आणि दुग्धजन्य पदार्थांची देशातील मागणी जाणून घेण्यासाठी अभ्यास केला होता. या अभ्यासानुसार 2019 मध्ये संपूर्ण भारतात दूध आणि दुग्धजन्य पदार्थांचा एकूण वापर 162.4 दशलक्ष मेट्रिक टन  होता. यावरून हे दिसून येते की देशातील दुग्ध उत्पादन देशांतर्गत मागणी पूर्ण करण्यासाठी पुरेसे आहे.
बाजारात विक्रीला येणारे दुध आणि दुग्धजन्य पदार्थांची गुणवत्ता, भारतीय अन्न सुरक्षा आणि मानक प्राधिकरण  द्वारे निर्धारित आणि लागू केलेल्या मानकांद्वारे नियंत्रित केली जाते  द्वारे शासित आणि अन्न सुरक्षा आणि मानक प्राधिकरण ऑफ इंडिया एआय द्वारे लागू केली जाते). राष्ट्रीय दूध सुरक्षा आणि गुणवत्ता सर्वेक्षण  ने अलीकडेच केलेल्या एका राष्ट्रस्तरीय सर्वेक्षणानुसार दुधाच्या 6,432 नमुन्यांपैकी केवळ 12 नमुन्यांमधील  दूध हे भेसळयुक्त आढळल्यामुळे ते मानवाने सेवन करण्यासाठी असुरक्षित होते. ही चिंतेची बाब असली तरी भारतात द्रव दुधात मोठ्या प्रमाणावर भेसळ होते, हे वृत्त मात्र अतिशयोक्तिपूर्ण आणि वस्तुस्थितीला धरुन नाही.
R.Aghor/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 154
पंतप्रधान कार्यालय
पंतप्रधानांनी राष्ट्रीय विज्ञान दिनानिमित्त वैज्ञानिकांना दिल्या शुभेच्छा
पंतप्रधान नरेंद्र मोदी यांनी राष्ट्रीय विज्ञान दिनानिमित्त वैज्ञानिकांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"सर्व शास्त्रज्ञ आणि विज्ञानप्रेमींना राष्ट्रीय विज्ञान दिनाच्या शुभेच्छा. आपण आपली सामूहिक वैज्ञानिक जबाबदारी पूर्ण करण्यासाठी आणि मानवी प्रगतीसाठी विज्ञानाच्या सामर्थ्याचा पूर्ण वापर करण्याच्या आपल्या वचनबद्धतेचा पुनरुच्चार करूया. .
मी काल #MannKiBaat मध्ये जे बोललो ते पुढे दिले आहे."
भारतीय स्पर्धा आयोग
नुवोको विस्ताज कॉर्पोरेशन लिमिटेडकडून इमामी सिमेंट लिमिटेडच्या अधिग्रहणाला 'सीसीआय'ची मंजुरी
नवी दिल्ली, 21 मे 2020
नुवोको विस्ताज कॉर्पोरेशन लिमिटेडकडून  इमामी सिमेंट लिमिटेडच्या  अधिग्रहणाला सीसीआयने  मंजुरी दिली आहे.
'एनव्हीसीएल' ही निरमा प्रवर्तक ग्रुपची कंपनी आहे. छत्तीसगड, झारखंड, पश्चिम बंगाल, राजस्थान व हरियाणा या राज्यांमध्ये सध्या कंपनीची निर्मिती एकके आहेत. ग्रे सिमेंटच्या विविध उत्पादनांच्या निर्मिती आणि विक्री क्षेत्रातली ही कंपनी आहे. बांधकामासाठी लागणारी काही रसायने, पुट्टी, कव्हर ब्लॉक्स अशा इतर मूल्यवर्धित उत्पादनांची विक्री देखील कंपनी करते.
'ईसीएल' ही इमामी ग्रुपचा भाग असून पश्चिम बंगाल, छत्तीसगड, बिहार व ओडिशा या राज्यांमध्ये कंपनीची निर्मिती एकके आहेत. ग्रे सिमेंटच्या विविध उत्पादनांच्या निर्मिती आणि विक्री क्षेत्रातली ही कंपनी आहे.S.Pophale/S.Kakade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
माहिती आणि प्रसारण मंत्रालय
68 व्या राष्ट्रीय चित्रपट पुरस्कारांची घोषणा
‘तानाजी’ आणि ‘सुमी’ या चित्रपटांसह अनेक मराठी चित्रपटांनी राष्ट्रीय चित्रपट पुरस्कारांवर कोरले नाव
‘गोष्ट एका पैठणीची’ठरला सर्वोत्कृष्ट मराठी चित्रपट
मुंबई, 22 जुलै 2022
वर्ष 2020 साठीच्या 68 व्या राष्ट्रीय चित्रपट पुरस्कारांची घोषणा आज दिल्लीत करण्यात आली. फिचर आणि नॉन फिचर चित्रपट विभागातील विजेत्या चित्रपटांची नावे जाहीर करण्यात आली आहेत.
हिंदी फिचर फिल्म विभागामध्ये तानाजी या चित्रपटाला समग्र मनोरंजन करणाऱ्या सर्वोत्कृष्ट चित्रपटाचा पुरस्कार जाहीर झाला आहे. याच चित्रपटासाठी अजय देवगण यांना सर्वोत्कृष्ट अभिनेता म्हणून पुरस्कार जाहीर झाला आहे. तानाजी चित्रपटाने सर्वोत्कृष्ट वेशभूषेचा देखील पुरस्कार पटकाविला आहे. सर्वोत्कृष्ट हिंदी चित्रपट म्हणून आशुतोष गोवारीकर निर्मिती संस्थेच्या तुलसीदास ज्युनियर या चित्रपटाला जाहीर झाला आहे.
मराठी चित्रपटांच्या विभागात अमोल गोळे दिग्दर्शित सुमी या चित्रपटाला सर्वोकृष्ट बालचित्रपटाचा पुरस्कार जाहीर झाला असून याच चित्रपटासाठी सर्वोत्कृष्ट बालकलाकाराचा पुरस्कार आकांक्षा पिंगळे आणि दिव्येश इंदुलकर यांना जाहीर झाला आहे. विवेक दुबे दिग्दर्शित 'फनरल' या चित्रपटाला सामाजिक समस्येवर आधारित सर्वोत्तम चित्रपटाचा पुरस्कार जाहीर झाला आहे तर 'गोष्ट एका पैठणीची' या शंतनू रोडे दिग्दर्शित चित्रपटाला सर्वोत्तम मराठी चित्रपटाचा रौप्य कमळ पुरस्कार जाहीर झाला आहे.
'मी वसंतराव' या चित्रपटासाठी राहुल देशपांडे यांना सर्वोत्कृष्ट पार्श्वगायकाचा पुरस्कार जाहीर झाला आहे तर याच चित्रपटासाठी ध्वनी संयोजक अनमोल भावे यांना फिचर फिल्म श्रेणीतील सर्वोत्तम ध्वनी संयोजनाचा पुरस्कार घोषित करण्यात आला आहे.
फिचर फिल्म विभागात परीक्षकांतर्फे विशेष उल्लेखनीय चित्रपट म्हणून 'अवांछित' आणि 'गोदाकाठ' या दोन मराठी चित्रपटांची नावे जाहीर झाली असून अभिनेता किशोर कदम यांना विशेष ज्युरी पुरस्कार घोषित झाला आहे. 'जून' या चित्रपटासाठी अभिनेता सिद्धार्थ मेनन यांना विशेष ज्युरी पुरस्कार जाहीर झाला आहे.
नॉन फिचर चित्रपटांच्या विभागात मराठी भाषेतील ‘कुंकुमार्चन’ या नॉन-फिचर फिल्म श्रेणीतील चित्रपटाला कौटुंबिक मूल्यांवर आधारित सर्वोत्तम चित्रपटाचा पुरस्कार जाहीर झाला आहे तर पदार्पणातील विशेष उल्लेखनीय चित्रपट म्हणून पुण्याच्या एमआयटी संस्था निर्मित ‘परिह’ या चित्रपटाचे नाव जाहीर झाले आहे.
फिल्म्स डिव्हिजनच्या ‘पाबुंग स्याम’ या हाओबाम पबन कुमार दिग्दर्शित मणिपुरी चित्रपटाला सर्वोत्कृष्ट चरित्रात्मक चित्रपटाचा पुरस्कार जाहीर झाला आहे. सर्वोत्कृष्ट साहसी चित्रपटाचा पुरस्कार फिल्म्स डिव्हिजनतर्फे निर्मित 'व्हिलिंग द बॉल' या चित्रपटाला जाहीर झाला आहे.
पुरस्कारांच्या संपूर्ण यादीसाठी येथे क्लिक करा.
R.Tidke/S.Tupe/Sanjana/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 333
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 177.50 cr vaccine doses have been administered so far under Nationwide Vaccination Drive
- India's Active caseload currently stands at 1,02,601
- Active cases stand at 0.24%
- Recovery Rate currently at 98.56%
- 16,765 recoveries in the last 24 hours increases Total Recoveries to 4,23,07,686
- 8,013 new cases recorded in the last 24 hours
- Daily positivity rate 
- Weekly Positivity Rate 
- 76.74 cr Total Tests conducted so far; 7,23,828 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 28 फेब्रुवारी 2022
आरोग्य मंत्रालयाची कोविड-19 घडामोडींवरील माहिती
देशात गेल्या 24 तासात कोविड प्रतिबंधात्मक लसींच्या एकूण 5 लाखांपेक्षा अधिक मात्रा  देण्यात आल्या असून , त्यामुळे आतापर्यंत लसींच्या मात्रा घेणाऱ्यांची एकूण संख्या 177.50 कोटींच्या वर  पोहोचली असल्याचे आज सकाळी सात वाजेपर्यंत प्राप्त झालेल्या प्राथमिक अहवालात म्हटले आहे. एकूण 2,03,49,590 सत्राद्वारे ह्या मात्रा देण्यात आल्या.
गेल्या 24 तासात,16,765 रुग्ण बरे झाले आहेत, त्यामुळे महामारीच्या सुरुवातीपासून बरे झालेल्या एकूण रुग्णांची संख्या आता 4,23,07,686 इतकी झाली आहे. परिणामी, रुग्ण बरे होण्याचा दर 98.56% इतका झाला आहे.
गेल्या 24 तासात 8,013 नव्या रुग्णांची नोंद झाली आहे. देशात सध्या 1,02,601 उपचाराधीन रुग्ण आहेत. देशाच्या एकूण रुग्णसंख्येच्या तुलनेत उपचाराधीन रुग्णांचे प्रमाण 0.24% आहे.
देशभरात कोविड चाचण्या करण्याची क्षमता वाढवण्यात आली आहे. गेल्या 24 तासात, एकूण 7,23,828 जणांच्या चाचण्या करण्यात आल्या होत्या. भारतात आतापर्यंत 76.74 कोटींपेक्षा अधिक  चाचण्या करण्यात आल्या आहेत. देशात चाचण्यांची क्षमता वाढवण्यात आली असून, सध्या देशात कोविडचा साप्ताहिक पॉझिटीव्हीटी दर 1.17% इतका तर दैनंदिन पॉझिटिव्हीटी दर 1.11% इतका आहे.
इतर अपडेट्स :
महत्त्वाचे ट्विट्सR.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
कायदा आणि न्याय मंत्रालय
ई कोर्ट प्रकल्पांतर्गत संगणकीकरण आणि वाइड एरिया नेटवर्क कनेक्टिव्हिटी
नवी दिल्ली, 23 ऑगस्ट 2023
ई कोर्ट प्रकल्पांतर्गत वाइड एरिया नेटवर्क  प्रकल्पाचा उद्देश OFC, RF, VSAT सारख्या विविध तंत्रज्ञानाचा वापर करून देशभरातील सर्व जिल्हा आणि अधीनस्थ न्यायालय संकुलांना जोडणे हा आहे. मार्च 2023 पर्यंत, 2992 साइट्सपैकी 2976 साइट्स 10 Mbps ते 100 Mbps बँडविड्थ स्पीड सह  कार्यान्वित करण्यात आल्या आहेत. देशभरातील न्यायालयांमध्ये डेटा कनेक्टिव्हिटी सुनिश्चित करणार्या eCourts प्रकल्पाचा हा कणा आहे.
eCourts प्रकल्पांतर्गत अनेक न्यायालये दूरवरच्या दुर्गम भागात आहेत, त्यांना तांत्रिकदृष्ट्या व्यवहार्य नसलेली साईट्स  असे म्हणतात, जिथे संवाद केबल वापरता येत नाही. RF, VSAT, सबमरीन केबल सारख्या पर्यायी माध्यमांचा वापर करून साइट्स जोडल्या जात आहेत. विविध हितधारकांशी समन्वय साधून, विभागाने 2019 मधील एकूण 58 TNF साइट्सची संख्या 2022 मध्ये कमी करण्यात यश मिळवले आहे . परिणामी, सरकारच्या तिजोरीतील 95.45 कोटी रुपयांची बचत झाली आहे. या साइट्ससाठी कार्य आदेश जारी करण्यात आले आहेत. कोविड-19 परिस्थितीमध्ये, या WAN कनेक्टिव्हिटीने उत्तम व्हिडिओ कॉन्फरन्सिंग सुविधा तसेच सुलभ न्यायप्रक्रिया सुनिश्चित केली आहे.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46